Галафеевн Гихт1а доьду эскар варх1 батальон гергга г1ашсалтий, 14 йоккха топ, 1500 г1алг1азакхий а волуш Ханкалан тог1ера араделира. Хьалха Мартана гонах йолу к1отарш а ягош, 10-чу июлехь Гихт1а уллохь сецира. Лагерь еш туп а тоьхна севцира эскарш Гихт1а уллохь. Гонах долу ялташ дагийра салташа. Юьртара нах д1абаханера эскар т1екхочуш. Буса лечкъина лаьттачу г1арол т1е а нибелла, г1еххьачул тоьпаш кхуьйсуш т1ом бира нохчаша. Амма шаьш шерачу майдана нисбаларна сихха бухабевлира.